Ferdinánd bolgár fejedelem mint eniomologus. 7 



HÚSZ éve annak, hogy a bolgár népképviselet az akkor 

 magyar huszárfőhadnagyot, Coburg herczeget fejedelemmé ki- 

 kiáltotta. Azt a nagy és nehéz feladatot, melyet a fejedelem 

 magának kitűzött, fényesen megoldotta. Egész csendben sikerült 

 Bolgárországban a rendet helyreállítania, tekintélyes hadsereget 

 szerveznie s országát aránylag rövid idő alatt a haladás és jólét 

 ösvényére terelnie. Sofia csinos, modern fővárossá lett s a többi 

 bolgár város is nagy haladásról tanúskodik, A nyilvános iskolák 

 száma négyszerte nagyobb mint volt, a felsőbb tanintézetek fel- 

 virágoztak, új bolgár irodalom keletkezett. 



Mindezeknél jobban érdekel bennünket itt az, hogy a feje- 

 delem egyúttal entomologus is. Több entomologiai egyesület 

 tagja s a zürichi Societas'Entomologica védnöke. 



A fejedelemnek két nagy rovargyüjteménye van, az egyik 

 Bécsben van a Coburg-palotában, a másik Sofiában az udvari 

 múzeumban. Az előbbi csak lepkéket foglal magában, többi közt 

 a Milliere-féle híres gyűjtemény jó részét. A sofiai múzeum fel- 

 ölel : 1. bogárgyűjteményt, m. e. 10,C00 fajjal, többnyire a Bal- 

 kánból. 2. lepkegyüjteményt, m. e. 3000 exótaés m. e. 2000 palae- 

 arctikus fajjal, különös tekintettel a bolgárországi faunára 

 3. Pontosabb rovarfajok biológiai gyűjteménye. Mindkét gyűjte- 

 mény rendezését és gondozását a bécsi udvari múzeum őre 

 Dr. Rebel H. tanár vállalta el. 



A fejedelem Magyarországon, Görög- és Bolgárországban 

 buzgón gyűjtötte a lepkéket és ö volt az első, aki a Thais 

 Cerysii-t a Balkán északi oldalán, Tyrnován találta. Jelenleg az 

 ornithologián kívül különféle ritka lepkefaj tenyésztésével s a 

 japán s északamerikai selyemszövők meghonosításával foglalko- 

 zik. Ezeket a kísérleteket a tulajdonát képező állatkertben végzi, 

 amelyben m. e. 2000 állatfajt eltart. 



A fejedelemnek a rovarvilág iránt tanúsított; élénk érdeklő- 

 dése természetesen felköltötte a bolgárok közt is az entomologia 

 iránti hajlamot. ^ Máris számosan gyűjtik a lepkéket és bogarakat 

 és a külföldi búvárok szívesen veszik igénybe azt a támogatást, 

 melyben Sofiában részesítik arra, hogy a Balkánban gyűjthesse- 

 nek. A tudományos egyesületek pontosan számontartják az ország 

 faunáját és maholnap épen oly jól fogjuk ismerni Bolgárország 

 állatvilágát, mint akár saját hazánkét. És mind ez Ferdinánd 

 fejedelem érdeme. 



